*Tämä artikkeli käsittelee venäläistä ikonimaalaria. Nimen muita merkityksiä on lueteltu täsmennyssivulla.*
Andrei Rubljov, *Pyhä Kolminaisuus*, noin 1422.
**Andrei Rubljov** tai **Rublev** (ven. Андре́й Рублёв, n. 1360/1370 – 1427 tai 29. tammikuuta 1430 Moskova), oli ikoni- ja freskotaiteen Moskovan koulukunnan perustaja, ikonimaalari ja munkki. 

Rubljovin tyylin lähtökohtina pidetään Novgorodin koulukuntaa, jolle oli ominaista loistelias värien käyttö, vivahteikas viivakieli, inhimillinen lämpö yhtaikaa ylhäisen arvokkuuden kanssa. Hänen kuuluisin työnsä on *Pyhän Kolminaisuuden* ikoni noin vuodelta 1410-1420 Moskovassa.

Ortodoksinen kirkko kanonisoi Andrei Rubljovin pyhäksi vuonna 1988.

Elämänvaiheita
--------------

Tiedot Andrei Rubljovin elämästä ovat niukkoja. Hän syntyi Moskovan ruhtinaskunnassa noin vuonna 1370 ja kouluttautui ja antoi aikuisiässä luostarivalan nähtävästi Troitse-Sergijevin luostarissa, joidenkin tutkimusten mukaan Andronikin Vapahtajan luostarissa Moskovassa. Rubljov oli luostarissa ilmeisesti Sergei Radonežilaisen oppipoikana.

Andrei Rubljovin tuotanto muotoutui Moskovan ruhtinaskunnan taiteellisten perinteiden pohjalta. Hän tunsi hyvin myös bysanttilaista ja eteläslaavilaista taidekulttuuria. Ensimmäinen viittaus Rubljoviin on vasta vuodelta 1405, jolloin hän maalasi Teofanes (Feofan) Kreikkalaisen ja Prohor Gorodetsilaisen johdolla ikoneja ja freskoja Moskovan Kremlin Neitsyt Marian Ilmestyskirkkoon. 

Konstantinopolilainen Teofanes Kreikkalainen (n. 1330/40—1405) oli kuuluisin novgorodilaisen koulukunnan edustaja ja Donin Jumalanäidin maalaaja. Ainoa varmasti hänelle attribuoitu työ ovat Novgorodin Ylösnousemuksen eli Uspenskin katedraalin freskot vuodelta 1378. Hänen oppilaastaan Andrei Rubljovista tuli koko myöhemmälle ikonitaiteelle suuntaa antanut maalari. Rubljovin perinteessä yhdistyvät askeettisuus ja bysanttilaisen taideperinnön harmonisuus. Maalausten hahmot ovat tyypillisesti levollisia ja tyyniä.

Toinen maininta Rubljovista on vuodelta 1408, jolloin hän maalasi Daniel Mustan (Tšernyj) kanssa freskoja Vladimirin Uspenskin katedraaliin. Rubljov kehitti 1410-luvun alussa oman yksilöllisen maalaustyylinsä, minkä vuoksi hänen oppiinsa pyrittiin. Arvion mukaan vuonna 1422 Rubljov maalasi mestariteoksensa *Pyhä Kolminaisuus,* joka tunnetaan myös nimellä *Kolmen enkelin ikoni*. Rubljov ja Tšernyj johtivat 1420-luvulla Troitse-Sergijevin eli Pyhän Kolminaisuuden luostarin kirkossa tehtyä maalaustyötä, joka ei kuitenkaan ole säilynyt. 

Andrei Rubljov kuoli 29. tammikuuta 1430 mahdollisesti Moskovassa Andronikin Vapahtajan luostarissa.

Kuvia Andrei Rubljovin töistä
-----------------------------

* Kristuksen syntymä (jouluikoni), 1405.*Kristuksen syntymä* (jouluikoni), 1405.
* Kristuksen kaste, 1405.*Kristuksen kaste*, 1405.
* Ilosanoma, 1405.*Ilosanoma*, 1405.
* Vladimirin Jumalanäiti, noin 1405.*Vladimirin Jumalanäiti*, noin 1405.
* Pyhä Ylienkeli Mikael, 1408.*Pyhä Ylienkeli Mikael*, 1408.
* Pyhä Ylienkeli Gabriel, 1408.*Pyhä Ylienkeli Gabriel*, 1408.
* Pyhä Apostoli Andreas Ensinkutsuttu, 1408.*Pyhä Apostoli Andreas Ensinkutsuttu*, 1408.
* Pyhä Gregorios Teologi, 1408.*Pyhä Gregorios Teologi*, 1408.
* Jumalansynnyttäjä, 1408.*Jumalansynnyttäjä*, 1408.
* Pyhä Apostoli Johannes, 1408.*Pyhä Apostoli Johannes, 1408.*
* Pyhä Johannes Edelläkävijä, Kastaja, 1408.*Pyhä Johannes Edelläkävijä, Kastaja*, 1408.
* Vapahtaja valtaistuimella, 1408.*Vapahtaja valtaistuimella*, 1408.
* Kristuksen Tuonelaan laskeutuminen, 1408–1410.*Kristuksen Tuonelaan laskeutuminen*, 1408–1410.
* Kristus Pantokrator Kaikkivaltias, noin 1410.*Kristus Pantokrator Kaikkivaltias*, noin 1410.
* Kristuksen taivaaseenastuminen, 1408.*Kristuksen taivaaseenastuminen*, 1408.
* Pyhä Apostoli Paavali, noin 1410.*Pyhä Apostoli Paavali, noin 1410.*

Katso myös
----------

* *Andrei Rublev* -elokuva, joka osittain pohjautuu Rubljovin elämään

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Andrei Rubljov**.
* *Otavan Iso Fokus. Kertovasti kuvitettu 8-osainen tietosanakirja*, Osa 6, s. 3573. Helsinki: Otava, 1974. ISBN 951-1-01236-3.

### Viitteet

1. ↑  Vanhentunut translitterointi "Andrei Rublev" esiintyy muun muassa seuraavissa hakuteoksissa: *Fokus Taide* 2, Otava 1972, s. 774; *Taiteen Pikkujättiläinen*, WSOY 1991, s. 956; *Ars Suomen taide* VI, W+G, 1990, s. 134; *Weilin+Göösin Tietosanakirja* 4, 1993, s. 1652.
2. 1 2  *Otavan Iso Fokus*, s. 3573.
3. ↑
4. ↑


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Latvia
* Tšekki
* Australia
* Kreikka
* Kroatia
* Alankomaat
* Puola
* Vatikaani

 |
|  |
| Taiteenala | 
* MusicBrainz
* RKD Artists
* ULAN

 |
|  |
| Henkilöt | 
* Trove

 |
|  |
| Muut | 
* Europeana
* IdRef

 |

 |